Χρυσή Λασιθίου

Η Χρυσή, αποκαλούμενη και ως Γαϊδουρονήσι, αλλά και Χρυσά ή Γαδαρονήσι είναι νησίδα του Λιβυκού πελάγους, το οποίο βρίσκεται περίπου 13,8 χλμ. (7,5 ναυτικά μίλια) νότια της Ιεράπετρας ενώ 700 περίπου μέτρα ανατολικά της, βρίσκεται η νησίδα Μικρονήσι. Είναι μία από τις πολλές νησίδες που περιτριγυρίζουν την Κρήτη. Υπάγονται στην Κοινότητα Ιεράπετρας. Έχει έκταση 4,743 τ.χλμ. και 2 κατοίκους. 

Η Χρυσή περιτριγυρίζεται από πολλές παραλίες με χρυσαφένια αμμουδιά, στις οποίες οφείλει άλλωστε και το σύγχρονο όνομά της. Την καλοκαιρινή περίοδο δέχεται πολλούς επισκέπτες, οι οποίοι προσεγγίζουν το νησί με τουριστικά καραβάκια από την Ιεράπετρα. Είναι νησί εξαιρετικής φυσικής ομορφιάς και πάνω του βρίσκεται το μεγαλύτερο φυσικά διαμορφωμένο δάσος Άρκευθου (επιστ. ονομασία Juniperus macrocarpa). Είναι γνωστή στην Ελλάδα και με τις ονομασίες γιουνίπερος και κέδρο (το), ενώ στην Κύπρο φέρει την ονομασία αόρατος. Τα περισσότερα κέδρα είναι ηλικίας 200 ετών και φτάνουν σε ύψος τα 7 μέτρα. Η πυκνότητα της βλάστησης είναι περίπου 28 δέντρα το εκτάριο.

Εξωτερικοί Σύνδεσμοι 
 Χρυσή Λασιθίου, πληροφορίες για την Χρυσή
 Νήσος Χρυσή, Ιεράπετρα Κρήτης, Ελλάδα

Παραπομπές 

Νομός Λασιθίου
Ελληνικές βραχονησίδες
Νησίδες της Κρήτης